|  |  |
| --- | --- |
| Prvi.jpg  |   22. мај 2013. **5/13**  |
|  |  |

|  |
| --- |
| **мај 2013. године** |
| САОПШТЕЊЕ ЗА МЕДИЈЕ |

**Најпрофитабилнија предузећа у 2011. послују у подручјима *Пословање некретнинама, Вађење руда и камена* и *Производња и снабдијевање електричном енергијом***

Највећа продуктивност рада остварује се у *Пословању некретнинама*

У 2011. години структура активних предузећа показује да је највише предузећа било је у подручју *Трговина* (49,2%), а најмање у подручју *Производња и снабдијевање електричном енергијом* (0,9%), док структура броја запослених показује да је највише запослених било у индустријским дјелатностима (51,8%), затим у *Трговини* (25,9%), услужним дјелатностима (12,2%) и у *Грађевинарству* (10,1%).

Највећа продуктивност рада, мјерена преко додате вриједности по запосленом лицу, остварена је у подручју *Пословање некретнинама* 49 233 КМ, затим у подручјима *Производња и снабдијевање електричном енергијом* 47 274 КМ и *Вађење руда и камена* 34 774 КМ. Најмању продуктивност имају предузећа из подручја *Дјелатности пружања смјештаја, припреме и послуживања хране* 9 730 КМ и *Прерађивачка индустрија* 16 493 КМ. Посматрано према величини предузећа, највећу продуктивност остварила су велика предузећа 26 031 КМ, а најмању средња предузећа 20 118 КМ.

Просјечна стопа профитабилности нефинансијске пословне економије у Републици Српској у 2011. години износила је 7,5%, и већа је у односу на стопу профитабилности у 2010. години, која је износила 7,0%. Највећа стопа профитабилности, као показатељ зарађивачке способности и конкурентности предузећа, постигнута је у подручју *Пословање некретнинама* 33,8%, затим у подручју *Вађење руда* *и камена* 15,7% и у подручју *Производња и снабдијевање електричном енергијом* 15,4%. Најмању стопу профитабилности имају предузећа из подручја *Дјелатности пружања смјештаја, припреме и послуживања хране* -2,7% и *Прерађивачка индустрија* 5,4%. Ако се подаци погледају према величини предузећа, нaјпрофитабилнија су велика предузећа са стопом од 11,4%, а најмању стопу профитабилности имају средња предузећа 5,1%

Графикон 1. Структура промета према величини предузећа, 2011. година

**Просјечна нето плата у априлу 798 КМ**

Највиша просјечна нето плата у подручју *Финансијске дјелатности и дјелатности осигурања* 1 274 КМ, најнижа у подручју *Дјелатности пружања смјештаја, припреме и послуживања хране; хотелијерство и угоститељство* 536 КМ

Просјечна мјесечна нето платазапослених у Републици Српској,исплаћена у априлу 2013. године износи798 КМ, а просјечна мјесечна бруто плата 1 316 КМ.

Просјечна нето плата исплаћена у априлу 2013. године у односу на март 2013. године номинално је мања за 0,2%, а реално већа за 0,9%. У односу на просјечну нето плату у 2012. години, просјечна нето плата у априлу 2013. године мања је номинално за 2,4%, а реално за 2,7%. У априлу 2013. године, у односу на исти мјесец прошле године, просјечна нето плата номинално је мања за 2,3%, a реално за 2,6%.

Највиша просјечна нето плата у марту 2013. године, посматрано по подручјима дјелатности, исплаћена је у подручју *Финансијске дјелатности и дјелатности осигурања* и износи 1 274 КМ, а најнижа у подручју *Дјелатности пружања смјештаја, припреме и послуживања хране; хотелијерство и угоститељство* 536 КМ.

У априлу 2013. године, у односу на март 2013. године, највећи номинални раст нето плате забиљежен је у подручјима *Дјелатности пружања смјештаја, припреме и послуживања хране; хотелијерство и угоститељство* за 5,4%, *Пољопривреда, шумарство и риболов* 3,3%и *Прерађивачка индустрија* 1,5%*,* док је номинално нижа плата у подручјима *Остале услужне дјелатности* за 5,3 %*, Финансијске дјелатности и дјелатности осигурања* за 2,0%*, Грађевинарство* за 1,5%и *Дјелатности здравствене заштите и социјалног рада* 1,0%*.*

 км

Графикон 2. Просјечнe нето платe запослених по мјесецима

**Мјесечна инфлација у априлу 2013. године -1,1%**

**Годишња инфлација (IV 2013/IV 2012) 0,3%**

Цијене производа и услуга, које се користе за личну потрошњу у Републици Српској, мјерене индексом потрошачких цијена, у априлу 2013. године у односу на март 2013. године, у просјеку су ниже за 1,1%. Овакаво кретање цијена резултат је преласка обрачуна електричне енергије са зимске на љетну тарифу, што је узроковало пад цијена у одјељку *Становање* 10,3%.

 Забиљежен је раст код 4 од укупно 12 одјељака. Раст цијена у априлу забиљежен је у одјељцима *Намјештај и покућство, Одјећа и обућа, Храна и безалкохолна пића* и *Алкохолна пића и дуван.*

Највећи раст цијена од 1,0% који је забиљежен у одјељку *Намјештај и покућство* настао је због виших цијена производа за чишћење и одржавање куће за 2,4%.

Одјељак *Одјећа и обућа* биљежи раст цијена 0,8% због виших цијена одјеће за 1,2%.

Одјељак *Храна и безалкохолна пића* биљежираст цијена 0,3%. Група *Храна* биљежираст 0,4% и то повећање цијена забиљежено је код воћа 3,8%, поврћа 3,1%, чоколаде 2,2%, свињетине 1,2%, замрзнутог лиснатог тијеста 1,1%, кекса 0,8%, свјеже и замрзнуте рибе 0,7%. На групу *Храна* утицало је и повећање цијена сосова (сенф, кечап, мајонеза) 0,6%, осталих млијечних производа 0,6%, јагњетине 0,5%, пилетине 0,4%, јогурта 0,3%, кухињске соли 0,3%, свјежег млијека 0,2%, риже 0,2%, те меда 0,2%. У групи *Безалкохолних пића* цијене се у просјеку остале непромјењене.

У одјељку *Алкохолна пића и дуван* забиљежен је раст цијена 0,1% усљед повећања цијена вина 1,6% и пива 0,1%.

У одјељцима *Комуникације, Образовање* и *Ресторани и хотели* цијене су у просјеку остале исте.

У одјељку *Рекреација и култура* пад цијена од 0,1% настао је усљед нижих цијена цвијећа за 1,4%.

У одјељку *Здравство* пад цијена од 0,3% настао је усљед нижих цијена појединих лијекова.

У одјељку *Остала добра и услуге* такође је забиљежен пад цијена 0,3% усљед нижих цијена производа за личну његу (дезодоранси, лакови за косу, фарбе за косу, тоалетни папир, хигијенски улошци, пелене) за 0,6%.

У одјељку *Превоз* забиљежен је пад цијена0,6% због појефтињења свих врста горива што је утицало на укупан пад цијена у подгрупи *Горива и мазива* за1,1%.

Цијене производа и услуга, којe се користе за личну потрошњу у Републици Српској, у априлу 2013. године у односу на исти мјесец 2012. године, више су у просјеку за 0,3%.

Посматрано по одјељцима намјене потрошње, у априлу 2013. године у односу на април 2012. године, највиши раст забиљежен је код одјељка *Алкохолна пића и дуван* 5,5%.

**Цијене произвођача индустријских производа на домаћем тржишту (IV 2013/III 2013) у просјеку ниже 0,2%**

Цијенe произвођачa индустријских производа на домаћем тржишту у априлу 2013. године у односу на март 2013. године у просјеку су ниже за 0,2%, у односу на април 2012. године више су за 1,0%, док су у односу на децембар 2012. године у просјеку ниже за 0,3%.

Посматрано по намјени потрошње, у априлу 2013. године у односу на март 2013. године, цијене трајних производа за широку потрошњу у просјеку су више за 0,6%, цијене капиталних прозвода у просјеку су ниже за 0,7%, цијене интермедијарних производа као и цијене нетрајних производа за широку потрошњу за 0,2%, док су цијене енергије у просјеку остале на истом нивоу.

Цијене интермедијарних производа, посматрано по намјени потрошње, у априлу 2013. године у односу на април 2012. године, у просјеку су више за 2,7%, цијене енергије за 0,4%, цијене нетрајних производа за широку потрошњу за 0,3%, док су цијене капиталних прозвода у просјеку ниже за 0,8%, а цијене трајних производа за широку потрошњу за 0,3%.

Посматрано по подручјима индустријске производње (PRODCOM), цијене подручја (Ц) прерађивачка индустрија у априлу 2013. године у односу на март 2013. године у просјеку су ниже за 0,3%, док су цијене подручја (Б) вађење руда и камена као и цијене подручја (Д) производња и снабдијевање електричном енергијом, гасом, паром и климатизација, у просјеку остале на истом нивоу.

У априлу 2013. године, у односу на април 2012. године, цијене подручја *Прерађивачка индустрија* више су за 1,6%, цијене подручjа *Вађење руда и камена* за 1,1%, док суцијене подручјапроизводња и снабдијевање електричном енергијом, гасом, паром и климатизација у просјеку остале на истом нивоу.

**Десезонирана индустријска производња (IV 2013/III 2013) већа 8,8%**

Календарски пилагођена индустријска производња (IV 2013/IV 2012) већа 9,4%

Индекс запослених у индустрији (IV 2013/III 2013) већи 0,6%

**Десезонирана индустријска производња** у априлу 2013. године у поређењу са мартом 2013. године, у *Прерађивачкој индустрији* биљежи раст од 15,3%, у подручју *Вађења руда и камена* раст од 11,1% и у *Производњи и снабдијевању електричном енергијом, гасом, паром и климатизацији* раст од 5,6%.

Посматрано према главним индустријским групама по основу економске намјене производа, десезонирана производња енергије већа је за 23,1%, нетрајних производа за широку потрошњу за 21,2%, интермедијарних производа за 5,9% и трајних производа за широку потрошњу за 3,4%, док је производња капиталних производа мања за 6,4%.

**Календарски прилагођена индустријска производња** у априлу 2013. године у поређењу са априлом 2012. године, у подручју *Прерађивачке индустрије* биљежи раст од 9,1%, у *Производњи и снабдијевању електричном енергијом, гасом, паром и климатизацији* раст од 7,6% и у подручју *Вађења руда и камена* раст од 6,3%.

Календарски прилагођена производња нетрајних производа за широку потрошњу, у априлу 2013. године у односу на април 2012. године, већа је за 37,9%, енергије за 15,1% и интермедијарних производа за 5,3%, док је производња трајних производа за широку потрошњу мања за 19,9% и капиталних производа за 33,6%.

**Број запослених у индустрији** у априлу 2013. године у односу на март 2013. године већи је за 0,6%.

Укупан број запослених у индустрији у периоду јануар - април 2013. године у поређењу са истим периодом прошле године мањи је за 0,1%, при чему је у подручју *Производња и снабдијевање електричном енергијом* остварен раст од 3,5% и у подручју *Вађење руда и камена* раст од 0,4%, док је у подручју *Прерађивачка индустрија* забиљежен пад броја запослених од 0,7%.

Графикон 3. Индекси индустријске производње, јануар 2009. – април 2013. (∅2010=100)

**Покривеност увоза извозом (у периоду I-IV 2013) 56,9%**

Извоз (I-IV 2013/I-IV 2012) повећан 8,2%

У априлу 2013. године, остварен је извоз у вриједности 239 милиона КМ и увоз у вриједности од 380 милиона КМ.

У оквиру укупно остварене робне размјене Републике Српске са иностранством у априлу ове године, проценат покривености увоза извозом износио је 62,9%.

У периоду јануар - април 2013. године остварен је извоз у вриједности од 799 милиона КМ, што је за 8,2% више у односу на исти период претходне године. Увоз је, у истом периоду, износио милијарду и 405 милиона КМ, што је за 1,8% више у односу на исти период претходне године.

Проценат покривености увоза извозом за прва четири мјесеца текуће године износио је 56,9%, док је спољнотрговински робни дефицит износио 606 милиона КМ.

У погледу географске дистрибуције робне размјене Републикe Српскe са иностранством, у периоду
јануар - април 2013. године, највише се извозило у Италију и то у вриједности од 121 милион КМ, односно 15,1%, те у Србију 115 милиона КМ, односно 14,4% од укупног оствареног извоза.

У истом периоду, највише се увозило из Русије и то у вриједности од 394 милиона КМ, односно 28,0% и из Србије, у вриједности од 217 милиона КМ, односно 15,5% од укупно оствареног увоза.

Посматрано по групама производа, у периоду јануар - април 2013. године, највеће учешће у извозу остварује електрична енергија са укупном вриједношћу од 79 милиона КМ, што износи 9,8% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 388 милиона КМ, што износи 27,6% од укупног увоза.

хиљ. КМ

2013

2012

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:**  |
| **Сруктурне пословне статистике** Даница Бабићdanica.babic@rzs.rs.baСлађана Никићsladjana.nikic@rzs.rs.ba**Статистика рада** Владимир Копривицаvladimir.koprivica@rzs.rs.ba |
| **Статистика цијена** Биљана ТешићBiljana.tesic@rzs.rs.baЈасминка Милићjasminka.milic@rzs.rs.ba |
| **Статистика индустрије и рударства** Мирјана Бандурmirjana.bandur@rzs.rs.ba |
| **Статистика спољне трговине** мр Сања Стојчевић Увалић[sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељењаИздаје Републички завод за статистику,Република Српска, Бања Лука, Вељка Млађеновића 12дДр Радмила Чичковић, директор ЗаводаСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)**Приликом коришћења података обавезно навести извор** |